
ΤΕΥΧΟΣ ΔΕΥΤΕΡΟ 


Αρ 


. Φύλλου 3376 


ΑΠΟΦΑΣΕΙΣ 

Αριθμ. Φ2/122918/Δ4 

Πρόγραμμα Σπουδών ειδικότητας «Τεχνικός 

Εφαρμογών Πληροφορικής» για το «Μεταλυκει- 

ακό έτος - τάξη μαθητείας». 

Ο ΥΦΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 4186/2013 (Α' 193) «Αναδιάρ¬ 
θρωση της Δευτεροβάθμιας Εκπαίδευσης και λοιπές δι¬ 
ατάξεις», και ιδίως των άρθρων 7,9,10,12 και 14, όπως 
τροποποιήθηκαν και ισχύουν. 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

3. Τις διατάξεις του π.δ. 18/2018 (Α' 31) «Οργανισμός 
Υπουργείου Παιδείας, Έρευνας και Θρησκευμάτων», 
όπως ισχύει. 

4. Το π.δ. 70/2015 (ΑΊ14) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασίατου σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού». 

5. Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών Αναπληρωτών Υπουργών 
και Υφυπουργών». 

6. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 


7. Την αριθμ. 201408/Υ1/25-11-2016 (Β' 3818) από¬ 
φαση του Πρωθυπουργού και του Υπουργού Παιδείας, 
Έρευνας και Θρησκευμάτων «Ανάθεση αρμοδιοτήτων 
στον Υφυπουργό Παιδείας, Έρευνας και Θρησκευμάτων, 
Δημήτριο Μπαξεβανάκη». 

8. Την αριθμ. 36618/Γ2/30-03-2007 (Β' 940) απόφα¬ 
ση της Υπουργού Εθνικής Παιδείας και Θρησκευμάτων 
«Καθορισμός των κύκλων μαθημάτων, των τομέων και 
ειδικοτήτων των Επαγγελματικών Λυκείων και της αντι¬ 
στοιχίας μεταξύ τους». 

9. Την αριθμ. 131149/Γ2/18-08-2014 (Β'2298) απόφα¬ 
ση του Υφυπουργού Παιδείας και Θρησκευμάτων «Κα¬ 
θορισμός αντιστοιχιών των κύκλων, τομέων και ειδικο¬ 
τήτων των ΕΠ Α.Α. του ν. 3475/2006 (Α' 146) με τις ομάδες 
προσανατολισμού, τους τομείς και τις ειδικότητες των 
ΕΠΑ.Λ. του ν. 4186/2013 (Α' 193)». 

10. Την αριθμ. Φ20/82041/Δ4/20-05-2016 (Β' 1489) 
απόφαση του Υπουργού Παιδείας, Έρευνας και Θρη¬ 
σκευμάτων «Καθορισμός των Τομέων και των Ειδι¬ 
κοτήτων των Επαγγελματικών Λυκείων (ΕΠΑ.Λ.) του 
ν. 4386/2016 (Α' 83) και της αντιστοιχίας μεταξύ τους». 

11 .Την αριθμ. Φ9/111628/Δ4/3-7-2018 (Β'2726) από¬ 
φαση του Υπουργού Παιδείας, Έρευνας και Θρησκευμά¬ 
των περί «Οργάνωσης και λειτουργίας τμημάτων «Με- 
ταλυκειακού έτους-τάξης μαθητείας» των αποφοίτων 
ΕΠΑ.Λ.», όπως ισχύει. 

12. Την τελική έκθεση «Υλοποίηση Μαθητείας στα κρά¬ 
τη μέλη της Ευρωπαϊκής Ένωσης», Ευρωπαϊκή Επιτροπή, 
Γενική Διεύθυνση Απασχόλησης, Κοινωνικών Υποθέσεων 
και ένταξης, Μονάδα Έ3 (2012). 

13. Την αριθμ. 47/16-11-2017 πράξη του Δ.Σ. του Ιν¬ 
στιτούτου Εκπαιδευτικής Πολιτικής. 

14. Την αριθμ. 26412/16-2-2017 (Β'490) απόφαση 
του Υφυπουργού Παιδείας, Έρευνας και Θρησκευμά¬ 
των «Πλαίσιο Ποιότητας Προγραμμάτων Σπουδών 
της ΕΕΚ». 

15. Την αριθμ. 136312/21-08-2017 (Β'2859) κοινή από¬ 
φαση του Υπουργού Παιδείας, Έρευνας και Θρησκευμά¬ 
των, Εργασίας, Κοινωνικής Ασφάλισης και Κοινωνικής 
Αλληλεγγύης, Οικονομίας και Ανάπτυξης, και Υγείας 
«Υλοποίηση Μεταλυκειακού Έτους - Τάξη Μαθητείας 
αρμοδιότητας ΥΠ.Π.Ε.Θ.», όπως ισχύει. 

Τεύχος Β'3376/10.08.2018 


16. Την αριθμ. 181534 (3820/τ.Β'/31 -10-2017) απόφα¬ 
ση του Υφυπουργού Παιδείας, Έρευνας και Θρησκευ¬ 
μάτων, Προγράμματα Σπουδών για το «Μεταλυκειακό 
έτος - τάξη μαθητείας» των αποφοίτων των ειδικοτήτων: 

«Τεχνικός Τεχνολογίας Τροφίμων και Ποτών», «Υπάλ- 
ληλοςΤουριστικών Επιχειρήσεων», «ΓραφικώνΤεχνών», 
«Τεχνικός Ηλεκτρονικών και Υπολογιστικών Συστημά¬ 
των, Εγκαταστάσεων, Δικτύων και Τηλεπικοινωνιών», 
«Τεχνικός Εγκαταστάσεων Ψύξης, Αερισμού και Κλι¬ 
ματισμού», «Βοηθός Ιατρικών Εργαστηρίων», «Βοηθός 
Βρεφονηπιοκόμων», «Αισθητικής Τέχνης», «Βοηθός 
Φυσικοθεραπευτή». 

17. Την αριθμ. Φ.1 /Γ/204/120643/Β1 /17-07-2018 εισή¬ 
γηση του Προϊσταμένου της Γενικής Διεύθυνσης Οικο¬ 
νομικών Υπηρεσιών του Υπουργείου Παιδείας, Έρευνας 
και Θρησκευμάτων. 

18. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Άρθρο 1 

ΠΡΟΓΡΑΜΜΑ ΣΠΟΥΔΩΝ 

Καθορίζουμε το πρόγραμμα σπουδών για το «Μετα- 
λυκειακό έτος - τάξη μαθητείας» των αποφοίτων της 
ειδικότητας «Τεχνικός Εφαρμογών Πληροφορικής», ως 
ακολούθως: 

ΠΡΟΓΡΑΜΜΑ ΣΠΟΥΔΩΝ ΕΡΓΑΣΤΗΡΙΑΚΟΥ 

ΜΑΘΗΜΑΤΟΣ ΜΕΤΑΛΥΚΕΙΑΚΟΥ ΕΤΟΥΣ - ΤΑΞΗΣ 

ΜΑΘΗΤΕΙΑΣ Ν. 4386/2016 ΓΙΑ ΤΗΝ ΕΙΔΙΚΟΤΗΤΑ: 

«ΤΕΧΝΙΚΟΣ ΕΦΑΡΜΟΓΩΝ ΠΛΗΡΟΦΟΡΙΚΗΣ» 

1. ΓΕΝΙΚΕΣ ΟΔΗΓΙΕΣ ΓΙΑ ΤΗΝ ΕΦΑΡΜΟΓΗ ΤΟΥ 

ΠΡΟΓΡΑΜΜΑΤΟΣ ΣΠΟΥΔΩΝ 

Σύμφωνα με τα οριζόμενα στο άρθρο 66 του 
ν. 4386/2016, το «Μεταλυκειακό έτος-τάξη μαθητείας» 
είναι προαιρετικό, εφαρμόζει το δυικό σύστημα εκπαί¬ 
δευσης (μαθητείας) και περιλαμβάνει: α) μαθητεία με 
εκπαίδευση στο χώρο εργασίας και β) μαθήματα Ειδι¬ 
κότητας και Προπαρασκευαστικά μαθήματα Πιστοποί¬ 
ησης στο Ε.Κ. ή στη σχολική μονάδα ΕΠΑ.Λ., αντίστοιχα. 
Ειδικότερα, στο «Μεταλυκειακό έτος-τάξη μαθητείας» 
εφαρμόζεται: α) πρόγραμμα εργαστηριακών μαθημάτων 
ειδικότητας επτά (7) συνολικά ωρών, το οποίο διδάσκε¬ 
ται στη σχολική μονάδα του ΕΠΑ.Λ. ή του Ε.Κ. για ένα δι¬ 
δακτικό έτος και β) «Πρόγραμμα Εκπαίδευσης στο χώρο 
εργασίας - Μαθητεία σε εργασιακό χώρο» είκοσι οκτώ 
(28) ωρών εβδομαδιαίως, επιμερισμένο τουλάχιστον σε 
τέσσερις (4) ημέρες για ένα σχολικό έτος. Η συνολική 
διάρκεια του προγράμματος μαθητείας είναι εννέα (9) 
μήνες. 

Το παρόν Πρόγραμμα Σπουδών έχει σχεδιαστεί για 
μαθητεία 29 εβδομάδων, ήτοι 203 ωρών συνολικά. Το 
20% αυτών των ωρών, 42 ώρες, αφιερώνεται στη «Ζώνη 
Ευέλικτου Προγράμματος Μαθητείας», όπου οι εκπαι¬ 
δευτικοί είναι ελεύθεροι/ες να καλύψουν εξειδικευμένες 
ανάγκες του τοπικού προγράμματος Μαθητείας. Συγκε¬ 
κριμένα, η ενότητα με τίτλο «Ζώνη Ευέλικτου Προγράμ¬ 
ματος Μαθητείας» εντάσσεται στο Πρόγραμμα Σπουδών 


με σκοπό να δώσει στην Εργαστηριακή Εκπαίδευση του 
«Μεταλυκειακού έτους-τάξης Μαθητείας» στοιχεία ευελι¬ 
ξίας σε ειδικές εκπαιδευτικές ανάγκες και ενδιαφέροντα 
των μαθητών/-τριών αλλά και στοιχεία προσαρμοστικό¬ 
τητας του Προγράμματος Σπουδών σε τοπικές ή άλλου 
τύπου ιδιαιτερότητες. 

Σύμφωνα με τα οριζόμενα στο άρθρο 4 του ν. 4473/ 
2017, οι απόφοιτοι του «Μεταλυκειακού έτους-τάξης 
μαθητείας» μπορούν ετησίως να παρακολουθούν ετη- 
σίως Προπαρασκευαστικό Πρόγραμμα Πιστοποίησης, 
συνολικής διάρκειας τριάντα πέντε (35) ωρών, το οποίο 
οργανώνεται και πραγματοποιείται από τα ΕΠΑ.Λ. και 
τα Ε.Κ., με σκοπό την αρτιότερη προετοιμασία για τη 
συμμετοχή τους στις διαδικασίες πιστοποίησης προσό¬ 
ντων και απόκτησης Πτυχίου Επαγγελματικής Ειδικότη¬ 
τας επιπέδου 5 που διεξάγονται ετησίως από τον ΕΟΠ- 
ΠΕΠ. Κατά την εφαρμογή των Προγραμμάτων Σπουδών 
του Μεταλυκειακού έτους-τάξης μαθητείας, όλοι/ες οι 
εμπλεκόμενοι/ες θα πρέπει να λαμβάνουν μέριμνα ότι 
οι τηρούμενες εκπαιδευτικές διαδικασίες βρίσκονται σε 
άμεση σύνδεση και συλλειτουργία με το πλαίσιο και τις 
διαδικασίες πιστοποίησης. 

1.1 Σκοπός 

Το Πρόγραμμα Σπουδών του εργαστηριακού μαθή¬ 
ματος για το Μεταλυκειακό έτος - τάξη μαθητείας της 
ειδικότητας «Τεχνικός Εφαρμογών Πληροφορικής» απο¬ 
σκοπεί στην αναβάθμιση των γνώσεων, επαγγελματικών 
δεξιοτήτων και ικανοτήτων των αποφοίτων ΕΠΑ.Λ., οι 
οποίες τελικώς καθιστούν ομαλότερη την μετάβαση των 
εκπαιδευομένων από τη σχολική μονάδα στο χώρο εργα¬ 
σίας και σε ρεαλιστικές επαγγελματικές συνθήκες ώστε 
να είναι ικανοί αυτόνομα ή σε συνεργασία να αξιοποιούν 
σύγχρονες μεθοδολογίες, μοντέλα και εργαλεία για την 
ανάλυση, σχεδίαση, υλοποίηση διαδικτυακών εφαρμο¬ 
γών και ιστοτόπων. 

1.2 Στόχοι 

Ο στόχος του Προγράμματος Σπουδών είναι, οι μα¬ 
θητές να εμβαθύνουν στις γνώσεις που απέκτησαν στα 
προηγούμενα 2 έτη σπουδών τους σε αντικείμενα που 
ανταποκρίνονται στις σύγχρονες τάσεις του επαγγελμα¬ 
τικού τους χώρου. 

Ειδικότερα, το Πρόγραμμα Σπουδών στοχεύει: 

- Στην ανάπτυξη δεξιοτήτων επίλυσης προβλημάτων 
(ρΓοόΙθηη ΞοΙνίηρ) σε διαφορετικές συνθήκες επαγγελμα¬ 
τικού περιβάλλοντος και περιστάσεις και ανάπτυξη της 
αλγοριθμικής σκέψης (ςοΐΎΐρυΐ3ΐίοπ3ΐ ΐΓιίπΙςίης). 

- Στην καλλιέργεια κριτικής σκέψης. 

- Στην ενθάρρυνση της καινοτομίας και της επιχειρη¬ 
ματικότητας. 

- Στην καλλιέργεια δεξιοτήτων επικοινωνίας και συνερ¬ 
γασίας τόσο εντός όσο και εκτός επιχείρησης (παρακί¬ 
νηση, επικοινωνία). 

- Στην διαμόρφωση κουλτούρας επαγγελματισμού 
(δεοντολογία επαγγέλματος, ασφάλεια και υγεία στην 
εργασία). 

- Στην ανάληψη πρωτοβουλιών για βελτίωση των 
ικανοτήτων των σπουδαστών, που σχετίζονται με την 
επίλυση προβλημάτων στο χώρο εργασίας. 

1.3 Δομή-Διάρκεια 

Το Πρόγραμμα Σπουδών, του οποίου η δομή είναι 
αρθρωτή (ιτιοόυΙθΓ), έχει σχεδιαστεί για την υλοποίηση 
του Εργαστηριακού Προγράμματος της Ειδικότητας συ¬ 
νολικής διάρκειας 203 ωρών. Συνίσταται από επιμέρους 
μαθησιακά πεδία/ενότητες/δεσμίδες μαθησιακών απο¬ 
τελεσμάτων (Ιθ3Γηίη9 υπίΐ5/πηοάυΙθ5),που καλύπτουν το 
εύρος του αντικειμένου. 

Βασικό χαρακτηριστικό των Προγραμμάτων Σπου¬ 
δών για το Μεταλυκειακό έτος-τάξη μαθητείας απο¬ 
τελεί η ευελιξία και η δυνατότητα προσαρμογής του 
σε τοπικές και λοιπές άλλες ειδικές συνθήκες (π.χ. 
ενδιαφέροντα μαθητευομένων, προοπτικές απασχό¬ 
λησης σε τοπικό ή περιφερειακό επίπεδο). Ως εκ τού¬ 
του, 161 ώρες κατανέμονται ενδεικτικά στα δεκαεννέα 
επιμέρους μαθησιακά πεδία σε αναλογία με το εύρος 
τους, και 42 ώρες στη «Ζώνη Ευέλικτου Προγράμμα¬ 
τος μαθητείας». Η ενότητα με τίτλο «Ζώνη Ευέλικτου 
Προγράμματος Μαθητείας» προστίθεται με σκοπό να 
δώσει στην Ενισχυτική Εργαστηριακή Εκπαίδευση 
του «Μεταλυκειακού έτους-τάξης Μαθητείας» στοι¬ 
χεία ευελιξίας σε ειδικές εκπαιδευτικές ανάγκες και 
ενδιαφέροντα των μαθητών/-τριών αλλά και στοιχεία 
προσαρμοστικότητας του Προγράμματος Σπουδών 
σε τοπικές ή άλλου τύπου ιδιαιτερότητες. Πιο συγκε¬ 
κριμένα, προτείνεται η διάρκεια της να μην υπερβαίνει 
το 20% των ωρών του συνολικού προγράμματος, ήτοι 
42 ώρες (σε σύνολο 203 ωρών). Οι εκπαιδευτικοί -κατά 
την κρίση τους και μετά από διερεύνηση των εκπαι¬ 
δευτικών αναγκών των μαθητών/-τριών- καλούνται 
να αξιοποιήσουν αυτές τις 42 ώρες είτε στο τέλος του 
Προγράμματος είτε εμβόλιμα μεταξύ των υπολοίπων 
ενοτήτων. Στο πλαίσιο της Ζώνης Ευέλικτου Προγράμ¬ 
ματος Μαθητείας δύνανται είτε να εξειδικεύονται πε¬ 
ραιτέρω στοιχεία των λοιπών μαθησιακών ενοτήτων 
προγράμματος είτε να εισάγονται νέα στοιχεία που 
σχετίζονται με την ειδικότητα. Τονίζεται ότι για την πι¬ 
στοποίηση των μαθητευομένων το περιεχόμενο των 
εν λόγω ωρών δεν θα πρέπει να λαμβάνεται υπόψη 
αλλά να βασίζεται στο περιεχόμενο των υπολοίπων 
(161) ωρών. 

Παράμετροι όπως, η υπευθυνότητα και η τήρηση της 
επαγγελματικής δεοντολογίας, η ομαδική εργασία, η 
αποτελεσματική επικοινωνία, η αποτελεσματικότητα, η 
λογοδοσία (δεεουηΐθόίΐίΐγ), η ολοκληρωμένη και συνε¬ 
πής εκπόνηση ενός εργασιακού ρΐΌ)θεΐ, η κριτική σκέψη, 
η ανάπτυξη των ψηφιακών δεξιοτήτων, η ανάδειξη της 
σημασίαςτης δια βίου εκπαίδευσης, η επίλυση προβλη¬ 
μάτων και η υιοθέτηση καινοτόμων προσεγγίσεων, η δι¬ 
ασφάλιση ποιότητας, η τήρηση κανόνων και διαδικασιών 
ασφάλειας και υγείας, ο σεβασμός στο περιβάλλον και 
στις αρχές της Αειφόρου Ανάπτυξης διαχέονται οριζό¬ 
ντια αλλά και κάθετα στα Προγράμματα Σπουδών του 
Μεταλυκειακού έτους-τάξης μαθητείας. Η έμφαση δίδε¬ 
ται στην επίτευξη μαθησιακών αποτελεσμάτων τα οποία 
είναι άρρηκτα συνδεδεμένα με κριτήρια αξιολόγησης και 
όχι στο γνωστικό αντικείμενο ρθΓ 5θ. 

Στον Πίνακα 1 παρουσιάζεται η κατανομή των ωρών 
ανά μαθησιακή ενότητα. 


Πίνακας 1: Κατανομή ωρών Προγράμματος Σπουδών 


Μαθησιακή 

ενότητα 

Τίτλος Μαθησιακής Ενότητας 

Ωρες 

1 

Επαγγελματικό περιβάλλον - 
Δεοντολογία επαγγέλματος - 
Τεχνικές Επικοινωνίας 

10 

2 

Ασφάλεια και υγεία στην 
εργασία 

2 

3 

Αειφόρος ανάπτυξη και 
προστασία του περιβάλλοντος 

2 

4 

Επαγγελματική σταδιοδρομία, 
αρχές επαγγελματικής 
δραστηριοποίησης και 
ανάπτυξης 

21 

5 

Διαδίκτυο: Αρχές ανάλυσης 
και σχεδίασης διαδικτυακών 
εφαρμογών 

28 

6 

ΗΤΜΕ και 055 

14 

7 

Πολυμέσα και ειδικά θέματα 
προγραμματισμού στο νΐ/θό 

49 

8 

Συστήματα Διαχείρισης 
Περιεχομένου (0Μ5) 

7 

9 

Σχεδιασμός και Υλοποίηση 
Ολοκληρωμένων Σύγχρονων 
Διαδικτυακών Εφαρμογών 

28 

10 

Ζώνη Ευέλικτου 

Προγράμματος Μαθητείας 

42 

Σύνολο 

203 


Οι ώρες αυτές έχουν κατανεμηθεί ενδεικτικά σε ενότη¬ 
τες που έχουν προταθεί σε κάποια σειρά. Στόχευση του 
παρόντος αναλυτικού προγράμματος μαθητείας εκτός 
από την κάλυψη του εύρους του αντικειμένου αποτελεί 
και η ευελιξία. Ως εκ τούτου, η αναφερόμενη σειρά των 
ενοτήτων μπορεί να τροποποιηθεί χωρίς να παραβιαστεί 
από τον εκπαιδευτικό λαμβάνοντας υπόψη το επαγγελ¬ 
ματικό έργο που έχουν αναλάβει οι μαθητές. 

1.4 Εκπαιδευτικές μέθοδοι και εργαλεία 

Δεδομένης της σημασίας και της έμφασης στα μαθη¬ 
σιακά αποτελέσματα, που κατέχουν κυρίαρχο ρόλο στα 
Προγράμματα Σπουδών της Επαγγελματικής Εκπαίδευ¬ 
σης και Κατάρτισης, η εφαρμογή του παρόντος Προ¬ 
γράμματος Σπουδών προτείνεται να επικεντρωθεί στη 
μαθητοκεντρική προσέγγιση και τη συνεργατική μάθηση 
και να συνδυάσει τις παιδαγωγικές αρχές μάθησης με τις 
αρχές εκπαίδευσης ενηλίκων, δεδομένου ότι οι μαθητευ- 
όμενοι/ες είναι ενήλικοι. Ως εκ τούτου, προτείνεται ο/η 
εκπαιδευτικός να αξιοποιήσει μεθόδους, πρακτικές και 
εργαλεία εκπαίδευσης ενηλίκων, όπως: εργασία στο πεδίο 
και εργαστηριακή άσκηση, βιβλιογραφική/διαδικτυακή 
έρευνα και συζήτηση, παιχνίδι ρόλων, καταιγισμός ιδε¬ 
ών, χάρτες εννοιών, ασκήσεις επί χάρτου, αναλογίες και 
μοντέλα, δίνοντας την ευκαιρία στους μαθητευόμενους/ 
ες να αυτενεργήσουν και να αποκτήσουν ή να αναδεί¬ 
ξουν περισσότερες ικανότητες, δεξιότητες και στάσεις. 

Ιδιαίτερη έμφαση θα πρέπει να δοθεί στην ασφαλή προ¬ 
σέγγιση βασικών εννοιών που αφορούν στη θεματολογία 
του εργαστηριακού μαθήματος μέσω εφαρμογών και πα¬ 
ραδειγμάτων, απόκτηση ψηφιακών και πρακτικών δεξιο¬ 
τήτων με το χειρισμό κατάλληλου λογισμικού, εργαλείων 
και μηχανημάτων και στην αναζήτηση αξιόπιστων πηγών 
πληροφόρησης και Διά Βίου Μάθησης. 

1.5 Υλικά και μέσα 

Εξοπλισμός εργαστηρίου Τομέα Πληροφορικής, Η/Υ, 
σύνδεση με το διαδίκτυο, συναφείς ηλεκτρονικές εφαρ¬ 
μογές και λογισμικά, τεχνικά εγχειρίδια κατασκευαστών, 
επαγγελματικά έντυπα κ.ά.. 

2. ΕΠΑΓΓΕΛΜΑΤΙΚΟ ΠΕΡΙΓΡΑΜΜΑ, ΠΕΡΙΓΡΑΦΗ 
ΕΠΑΓΓΕΛΜΑΤΙΚΩΝ ΠΡΟΣΟΝΤΩΝ ΤΩΝ 
ΑΠΟΦΟΙΤΩΝ ΤΗΣ ΕΙΔΙΚΟΤΗΤΑΣ (ΕΠΙΠΕΔΟ 5 
ΒΑΣΕΙ ΕΘΝΙΚΟΥ ΠΛΑΙΣΙΟΥ ΠΡΟΣΟΝΤΩΝ) ΚΑΙ 
ΛΟΙΠΑ ΣΥΝΕΚΤΙΜΩΜΕΝΑ ΔΕΔΟΜΕΝΑ ΓΙΑ 
ΤΙΣ ΣΥΓΧΡΟΝΕΣ ΕΞΕΛΙΞΕΙΣ ΣΤΗΝ ΕΙΔΙΚΟΤΗΤΑ 
«Τεχνικός Εφαρμογών Πληροφορικής» 

2.1 Περιγραφή Επαγγελματικών Προσόντων των 
Αποφοίτων της Ειδικότητας (Επίπεδο 5 βάσει Εθνικού 
Πλαισίου Προσόντων) Σύμφωνα με τον ΕΟΠΠΕΠ, σε γε¬ 
νικό επίπεδο τα μαθησιακά αποτελέσματα επιπέδου 5, 
σύμφωνα με το Εθνικό Πλαίσιο Προσόντων, αναλύονται 
και περιγράφονται ως εξής: 

Γνώσεις: Διαθέτει ευρείες, εξειδικευμένες, αντικειμενι¬ 
κές και θεωρητικές γνώσεις σε ένα πεδίο εργασίας ή σπου¬ 
δής και έχει επίγνωση των ορίων των γνώσεων αυτών. 

Δεξιότητες: Κατέχει ευρύ φάσμα γνωστικών και πρα¬ 
κτικών δεξιοτήτων που απαιτούνται για την εξεύρεση 
δημιουργικών λύσεων σε αφηρημένα προβλήματα. 

Ικανότητες: Μπορεί να διαχειρίζεται και να επιβλέπει 
στο πλαίσιο συγκεκριμένης εργασίας ή διαδικασίας μά¬ 
θησης, όπου μπορεί να συμβαίνουν και απρόβλεπτες 
αλλαγές. Μπορεί να αναθεωρεί και να αναπτύσσει τόσο 
την προσωπική του απόδοση όσο και άλλων ατόμων. 

Σε πιο ειδικό επίπεδο, οι ειδικές γνώσεις, δεξιότητες 
και ικανότητες της ειδικότητας «Τεχνικός Εφαρμογών 
Πληροφορικής» έχουν ως εξής: 

Γνώσεις: 

1. Διακρίνει τη βασική ορολογία στον τομέα της Πλη¬ 
ροφορικής στην Ελληνική και Αγγλική γλώσσα. 

2. Περιγράφει τη λειτουργία των συστημάτων πληρο¬ 
φορικής (ΣΠ) και των δικτύων υπολογιστών, διακρίνει και 
αναλύει το υλικό (ΓωιτΙννθί'θ), το λογισμικό (5θίΐνν3Γθ) και 
τις υπηρεσίες (5θη/ίςθ5). 

3. Κατονομάζει τις επιμέρους βασικές διατάξεις ενός 
υπολογιστικού συστήματος και αναλύει τις λειτουργίες 
τους, χωρίς να ανατρέξει σε εγχειρίδια. 

4. Προσδιορίζει τις κατηγορίες, τα βασικά χαρακτη¬ 
ριστικά και τις δυνατότητες των σημαντικότερων λει¬ 
τουργικών συστημάτων (ΑΣ) (Μ5-ϋ05, ν\/ίηάονν5, ΙΙηίχ, 
ίίπυχ, Μθς 05 X). 

5. Διατυπώνει τις βασικές αρχές μετάδοσης δεδομένων. 

6. Περιγράφει το πρότυπο αναφοράς Οροη 5γ5ΐθΐτΐ5 
ΙηΐθΓςοηπθςΐίοπ (051) και διακρίνει τις βασικές λειτουρ¬ 
γίες κάθε επιπέδου. 


7. Διακρίνει τα διάφορα μοντέλα οργάνωσης βάσεων 
δεδομένων (03Ϊ3035Θ5) και περιγράφει τα επίπεδα αρχι¬ 
τεκτονικής ενός συστήματος βάσης δεδομένων. 

8. Αποκωδικοποιεί τη διαδικασία εκτέλεσης ενός 
προγράμματος εφαρμόζοντας τις απαραίτητες γνώ- 
σειςτης αλγοριθμικής και ανάλυσης και σύνθεσης ενός 
προβλήματος με χρήση διαφόρων γλωσσών προγραμ¬ 
ματισμού. 

9. Αποτυπώνει τις βασικές αρχές και θεωρίες των σύγ¬ 
χρονων μεθόδων σχεδίασης και ανάπτυξης λογισμικού. 

10. Παρουσιάζει τις ση μαντικότερες μεθόδους και τε¬ 
χνικές που διέπουν τις φάσεις παραγωγής λογισμικού 
υπολογιστικών συστημάτων. 

11. Προσδιορίζει με σαφήνεια τους κανόνες υγιεινής 
και ασφάλειας και αναφέρει τα μέτρα προστασίας για 
κάθε διορθωτική ενέργεια αποκατάστασης βλάβης στο 
υλικό μέρος (ΓωιτΙννΒΐ'θ) και το λογισμικό (5θίΐνν3Γθ) των 
υπολογιστών. 

Δεξιότητες: 

1. Εγκαθιστά και διαχειρίζεται κατάλληλα λογισμικό 
συστήματος (5γ5ΐθΐη 5θίΐνν3Γθ) και λογισμικό εφαρμο¬ 
γών (3ρρΙίς3ΐίοπ 5θίΐνν3Γθ) στα υπολογιστικά συστήματα 
σύμφωνα με τις οδηγίες των κατασκευαστών τους. 

2. Διαχειρίζεται και αξιολογεί τον εξοπλισμό σε υλικό 
και λογισμικό ενός συστήματος πληροφορικής. 

3. Τηρεί ενήμερο το λογισμικό των ηλεκτρονικών υπο¬ 
λογιστών, χρησιμοποιώντας τις αντίστοιχες λειτουργίες 
ενημέρωσης και διαδικτυακές πηγές. 

4. Συντηρεί ηλεκτρονικούς υπολογιστές και το λογι¬ 
σμικό αυτών με βάση τα εγχειρίδια του κατασκευαστή, 
χωρίς επίβλεψη. 

5. Διαχειρίζεται με επάρκεια το σύστημα βάσης δε¬ 
δομένων των πληροφοριακών συστημάτων και των 
ανεξάρτητων Η/Υ. 

6. Εκτελεί τις ενέργειες αποκατάστασης από ενδεχό¬ 
μενες αστοχίες του λογισμικού, λαμβάνοντας εφεδρικά 
αντίγραφα των δεδομένων και του λογισμικού, εφαρμό¬ 
ζοντας τις σχετικές οδηγίες. 

7. Διαχειρίζεται προγραμματιστικά υλικό και λογισμικό 
πολυμέσων. 

8. Διαχειρίζεται ολοκληρωμένα εργαλεία ανάπτυξης 
εφαρμογών λογισμικού (ΙϋΕ), ώστε να δημιουργεί εφαρ¬ 
μογές λογισμικού. 

9. Συμμετέχει στη σχεδίαση και ανάπτυξη συστημάτων 
λογισμικού ή έργων λογισμικού, υπό την επίβλεψη του 
μηχανικού λογισμικού. 

10. Αναπτύσσει και διαχειρίζεται διαδικτυακές εφαρ¬ 
μογές με χρήση κατάλληλων εργαλείων και γλωσσών 
προγραμματισμού. 

Ικανότητες: 

1. Λαμβάνει και εκτελεί ορθά τις οδηγίες συντήρησης 
των κατασκευαστών, σε επίπεδο υλικού (Γΐ3ΐ'άνν3ΐ'θ) και 
λογισμικού των Η/Υ. 

2. Προτείνει την κατάλληλη μεθοδολογία ανάπτυξης 
λογισμικού και τα απαραίτητα εργαλεία ανάπτυξης 
εφαρμογών πληροφορικής. 

3. Λαμβάνει τα απαραίτητα μέτρα για την προστασία 
των πληροφοριακών συστημάτων και ανεξάρτητων υπο¬ 
λογιστών από ενδεχόμενες απειλές. 

4. Συνεργάζεται αποτελεσματικά με τους χρήστες των 
υπολογιστών και τους διαχειριστές των συστημάτων 
πληροφορικής ώστε να υποστηρίζει και να συντηρεί 
επαρκώς τις εγκατεστημένες εφαρμογές και τον αντί¬ 
στοιχο εξοπλισμό. 

5. Συνεργάζεται αποτελεσματικά με τους μηχανικούς 
λογισμικού για τη σχεδίαση και ανάπτυξη ολοκληρωμέ¬ 
νων συστημάτων λογισμικού. 

6. Ενεργεί σύμφωνα με την πολιτική ασφάλειας των 
οργανισμών και των επιχειρήσεων που εργάζεται και 
τηρεί τους κανόνες που αναφέρονται. 

7. Αναπτύσσει σχέσεις εμπιστοσύνης με τους χρήστες, 
εμπνέει αίσθημα ευθύνης και ασφάλειας, σε ό,τι αφορά 
το χειρισμό των ψηφιακών δεδομένων που βρίσκονται 
αποθηκευμένα στους Η/Υ που υποστηρίζει. 

8. Λειτουργεί σύμφωνα με το νομοθετικό πλαίσιο που 
αναφέρεται στη προστασία των ευαίσθητων προσωπι¬ 
κών δεδομένων και στην προστασία των δικαιωμάτων 
χρήσης λογισμικού και εφαρμόζει τους κανόνες δεοντο¬ 
λογίας. 

9. Επιδιώκει τη μάθηση, την ενημέρωση και την επαγ¬ 
γελματική κατάρτιση σε ό,τι αφορά την άσκηση ου επαγ¬ 
γέλματος του και τις νέες τάσεις στον τομέα των εφαρ¬ 
μογών πληροφορικής. 

2.2 Συναφές/ή Επαγγελματικό/ά Περίγραμμα/Περι- 
γράμματα, πιστοποιημένα από τον ΕΟΠΠΕΠ 

Με βάση τα υφιστάμενα - Πιστοποιημένα από τον 
ΕΟΠΠΕΠ- Επαγγελματικά Περιγράμματα, διαπιστώνε¬ 
ται ότι μερικό βαθμό συνάφειας με την ειδικότητα «Τε¬ 
χνικός Εφαρμογών Πληροφορικής» παρουσιάζουν τα 
Επαγγελματικά Περιγράμματα: «Τεχνικός Εφαρμογών 
Πολυμέσων», «Τεχνικός Λειτουργικής Υποστήριξης Ηλε¬ 
κτρονικών Υπολογιστών (δοίΐννΒΓθ)». 

Συγκεκριμένα, στο περίγραμμα: 

- «Τεχνικός Εφαρμογών Πολυμέσων» αναφέρεται: «Ο 
Τεχνικός Εφαρμογών Πολυμέσων σχεδιάζει, αναπτύσ¬ 
σει και υλοποιεί εφαρμογές πολυμέσων σύμφωνα με τις 
ανάγκες και τις απαιτήσεις του πελάτη. Γνωρίζει την τε¬ 
χνολογία των πολυμέσων και χρησιμοποιεί τα κατάλληλα 
λογισμικά εργαλεία για να επεξεργασθεί εικόνα, φωτο¬ 
γραφία, νίάθο, ήχο και Βηίηηθΐίοη. ΟΤεχνικός Εφαρμογών 
Πολυμέσων έχει ως πρωταρχικό του επαγγελματικό αντι¬ 
κείμενο τη δημιουργία ολοκληρωμένων ενημερωτικών, 
εκπαιδευτικών, διαφημιστικών και άλλων ιηυΐΐίιηθάώ 
ρΐΌ]θ<:ΐ5 σε διάφορες μορφές». 

-«Τεχνικός Λειτουργικής Υποστήριξης Ηλεκτρονικών 
Υπολογιστών (5οίΐνν3Γθ)» αναφέρεται: «Ο Τεχνικός Λει¬ 
τουργικής Υποστήριξης Ηλεκτρονικών Υπολογιστών 
(5οίΐνν3Γθ) αναλαμβάνει την εγκατάσταση, τη λειτουρ¬ 
γία, τη συντήρηση και την άρση βλαβών στις Εφαρμογές 
Πληροφορικής που υποστηρίζει». 

2.3 Λοιπά συνεκτιμώμενα δεδομένα για τις σύγχρονες 
εξελίξεις στην ειδικότητα «Τεχνικός Εφαρμογών Πληρο¬ 
φορικής» 

Για το παρόν Πρόγραμμα Σπουδών ελήφθησαν υπόψη 
σύγχρονες επιστημονικές εξελίξεις στο πεδίο της Πληρο¬ 
φορικής και των εφαρμογών της καθώς και σύγχρονες 
πρακτικές και τάσεις που επικρατούν στην αγορά. 


3. ΕΠΙΔΙΩΚΟΜΕΝΑ ΜΑΘΗΣΙΑΚΑ ΑΠΟΤΕΛΕΣΜΑΤΑ 
(ΓΕΝΙΚΑ ΚΑΙ ΕΙΔΙΚΑ) 

Βάσει των ανωτέρω, οι απόφοιτοι/-εςτης ειδικότητας 
«Τεχνικός Εφαρμογών Πληροφορικής», μετά την ολο¬ 
κλήρωση του Μεταλυκειακού έτους μαθητείας, θα είναι 
σε θέση να: 

- Εμπλέκονται ενεργά στη διαδικασία ανάπτυξης εφαρ¬ 
μογών λογισμικού. 

- Αναλύουν εφαρμογές καθορίζοντας τους βασικούς 
άξονες και τους στόχους αυτών. 

- Διαμορφώνουν πλάνα διαχείρισης έργων ανάπτυξης 
εφαρμογών. 

- Σχεδιάζουν αποτελεσματικά εφαρμογές επιλέγοντας 
το κατάλληλο εργαλείο υλοποίησής τους. 

- Υλοποιούν εφαρμογές βάσει προκαθορισμένων προ¬ 
διαγραφών. 

- Σχεδιάζουν αποτελεσματικά τη γραφική διεπαφή 
χρήστη εφαρμόζοντας κατάλληλους κανόνες αισθητι¬ 
κής και εργονομίας. 

- Προγραμματίζουν και να κωδικοποιούν εφαρμογές. 

- Εντοπίζουν, ερμηνεύουν και ενσωματώνουν κώδικες 
γλώσσας σεναρίων σε εφαρμογές. 

- Αποσφαλματοποιούν διαδικτυακές εφαρμογές με 
αξιοποίηση κατάλληλων γλωσσών προγραμματισμού. 

- Εφαρμόζουν τις βασικές αρχές του αντικειμενοστρα- 
φούς προγραμματισμού αξιοποιώντας τα βασικά χαρα¬ 
κτηριστικά του. 

- Υλοποιούν τον προγραμματισμό Βάσεων Δεδομένων. 

- Δημιουργούν μια ολοκληρωμένη εφαρμογή και να 
κάνουν δοκιμές για εντοπισμό πιθανών λαθών και πα¬ 
ραλείψεων. 

Οι γενικές ικανότητες και τα χαρακτηριστικά που θα 
πρέπει να διαθέτουν οι απόφοιτοι/-ες της ειδικότητας 
«Τεχνικός Εφαρμογών Πληροφορικής», μετά την ολο¬ 
κλήρωση του μεταλυκειακού έτους-τάξης μαθητείας θα 
είναι: 

- Αποτελεσματική επικοινωνία στο επαγγελματικό 
περιβάλλον στη μητρική και σε δεύτερη ξένη γλώσσα. 

- Συνέπεια, μεθοδικότητα και οργάνωση στην εκτέλε¬ 
ση των επαγγελματικών διαδικασιών. 

- Επαγγελματική συμπεριφορά που διέπεται από σε¬ 
βασμό στη δεοντολογία επαγγέλματος και τήρηση των 
κανόνων ασφάλειας και υγείας στο χώρο εργασίας. 

- Σχεδιασμός και εφαρμογή καινοτόμων προσεγγίσεων 
για την επίλυση προβλημάτων/ κριτική, αναλυτική και 
επιχειρηματική σκέψη. 

- Εφαρμογή πρακτικών επαγγελματισμού, αποτελε¬ 
σματικής συνεργασίας, ομαδικότητας. 

- Γνώσεις Υπολογιστών σε προχωρημένο επίπεδο 
(λειτουργικά συστήματα, περιβάλλοντα διαδικτύου, συ¬ 
στημάτων πελάτη-εξυπηρετητή), κινητών και έξυπνων 
συσκευών κ.α. 

- Κατανόηση και εφαρμογή οδηγιών, κειμένων, πινά¬ 
κων, διαγραμμάτων, τεχνικών φυλλαδίων. 

- Παρακολούθηση και συνεχής επαφή με την εξέλιξη 
της τεχνολογίας. 

- Εφευρετικότητα, δημιουργικότητα, συνέπεια και με¬ 
θοδικότητα στην εργασία του. 

Τα ειδικά μαθησιακά αποτελέσματα ομαδοποιούνται 
ανά μαθησιακή ενότητα και διατυπώνονται αναλυτικά 
στον Πίνακα που ακολουθεί, συμπληρωμένα από τις 
αντίστοιχες ενδεικτικές δραστηριότητες και κριτήρια 
αξιολόγησης (355θ55ΐτΐθηΐ ςπΐθΠθ). 

4. ΚΡΙΤΗΡΙΑ ΑΞΙΟΛΟΓΗΣΗΣ 
Τα κριτήρια αξιολόγησης (355Θ55γπθπϊ οπϊθιίβ) έχουν 
κεντρικό ρόλο στα Προγράμματα Σπουδών του Μετα- 
λυκειακού έτους-τάξης μαθητείας και στις διαδικασίες 
πιστοποίησης που ακολουθούν, καθώς προσδιορίζουν 
σημαντικά και σχετίζονται με τον βαθμό επίτευξης των 
επιδιωκόμενων μαθησιακών αποτελεσμάτων. 

4.1 Πυλώνες κριτηρίων αξιολόγησης 
Τα κριτήρια αξιολόγησης στηρίζονται σε και έχουν 
διατυπωθεί με βάση τους ακόλουθους πυλώνες: 
α) θεμελιώδεις υποστηρικτικές γνώσεις, 


β) επίγνωση και τήρηση διαδικασιών, 

γ) χρήση εργαλείων και υλικών, 

δ) κρίσιμες ικανότητες δια βίου εκπαίδευσης 

4.2 Χαρακτηρισμός επιδόσεων μαθητευομένων με 
βάση τα καθορισμένα κριτήρια αξιολόγησης 
Η αξιολόγηση του βαθμού επίτευξης μαθησιακών 
αποτελεσμάτων βάσει συγκεκριμένων διαβαθμίσεων, 
οι οποίες είναι κοινές για όλες τις μαθησιακές ενότητες 
και κριτήρια και έχουν ως εξής: 

1. άριστη εκτέλεση της εργασίας, χωρίς ανάγκη κα¬ 
θοδήγησης 

2. επαρκής εκτέλεση της εργασίας με ελάχιστα ή/και 
όχι σημαντικά λάθη 

3. επαρκής εκτέλεση της εργασίας με αρκετά ή/και 
σημαντικά λάθη 

4. ανεπαρκής εκτέλεση της εργασίας 




ΕΙΔΙΚΟΤΗΤΑ: «Τεχνικός Εφαρμογών Πληροφορικής» 

της ειδικότητας 

2.3.3 Πρακτική εφαρμογή στις πρώτες 
βοήθειες/Βιωματικό Εργαστήριο 

Άρθρο 2 

ΑΝΑΘΕΣΕΙΣ ΕΡΓΑΣΤΗΡΙΑΚΟΥ ΜΑΘΗΜΑΤΟΣ ΕΙΔΙ¬ 
ΚΟΤΗΤΑΣ ΜΕΤΑΛΥΚΕΙΑΚΟΥ ΕΤΟΥΣ - ΤΑΞΗΣ ΜΑ¬ 
ΘΗΤΕΙΑΣ 

Το Εργαστηριακό Μάθημα Ειδικότητας του Άρθρου 
1 ανατίθεται σε εκπαιδευτικούς που στην αντίστοιχη 
ειδικότητα της Γ'τάξης του ΕΠΑ.Λ. έχουν τουλάχιστον 
δύο εργαστηριακά μαθήματα ειδικότητας σε Α' ανά¬ 
θεση, σύμφωνα με την εκάστοτε ισχύουσα υπουργική 
απόφαση καθορισμού αναθέσεων μαθημάτων Επαγγελ¬ 
ματικού Λυκείου, με προτεραιότητα στους εκπαιδευτι¬ 
κούς των οποίων το βασικό τους πτυχίο έχει ειδικότερη 
συνάφεια με την ειδικότητα της μαθητείας, μετά από 
απόφαση του Συλλόγου Διδασκόντων του Εργαστηρι¬ 
ακού Κέντρου. 


Από τη δημοσίευση της παρούσης παύει να ισχύει η 
αριθμ. Φ2/33691/Δ4 (Β'836/2017) απόφαση του Υφυ¬ 
πουργού Παιδείας, Έρευνας και Θρησκευμάτων «Πρό¬ 
γραμμα Σπουδών για το «Μεταλυκειακό έτος -τάξη 
μαθητείας» των αποφοίτων της ειδικότητας «Τεχνικός 
Εφαρμογών Πληροφορικής»», όπως τροποποιήθηκε με 
την αριθμ. Φ2/181534/Δ4 (Β' 3820/2017) απόφαση. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2018 

Ο Υφυπουργός 

ΔΗΜΗΤΡΙΟΣ ΜΠΑΞΕΒΑΝΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























